IKTATÓSZÁM: 7/15-5/2020. TÁRGY:a Pécs és Környéke Szociális alapszolgáltatási és gyermekjóléti alapellátási központ és családi bölcsőde hálózat, az Esztergár lajos család-és gyermekjóléti szolgálat és központ és az integrált nappali szociális intézmény 2020. évi térítési díjainak megállapítása

Melléklet:1 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. március 5.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Dr. maulné dr. tóth csilla főosztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

-PKSZAK -2020.02.21.

-Integrált Nappali Szociális Intézmény -2020.02.21.

-ECSGYK -2020.02.21.

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- 2020.03.05.

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

Az szociális igazgatásról és szociális ellátásokról szóló 1993. évi lll. tv. (a továbbiakban Szt.) 115. §-a, valamint a gyermekek védelméről és a gyámügyi igazgatásról szóló 1997. évi XXXl. tv (továbbiakban Gyvt.) 147. §-a alapján a személyes gondoskodás körébe tartozó szociális és gyermekvédelmi ellátások térítési díját – azaz az intézményi térítési díjat – az intézményt fenntartó állapítja meg minden év április 1-jéig.

A Gyvt. 29. § (3) bekezdése szerint, ha az önkormányzati társulás gyermekjóléti ellátást nyújt, akkor a társulási megállapodásban megjelölt székhely szerinti települési önkormányzat – a társulási megállapodásban meghatározottak szerint – a nyújtott ellátásokról, azok igénybevételéről és a fizetendő térítési díjakról rendeletet alkot.

A Szt. 92. § (1) bekezdés b) pontja ugyanezt a szabályt határozza meg a személyes gondoskodást nyújtó szociális ellátások tekintetében.

A Pécsi Többcélú Agglomerációs Társulás Társulási Megállapodása szerint Pécs, mint székhely település alkotja meg a rendeletet.

A Pécsi Többcélú Agglomerációs Társulás a fenntartója a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózatnak (a továbbiakban PKSZAK) az Integrált Nappali Szociális Intézménynek (a továbbiakban INSZI) valamint az Esztergár Lajos Család-és Gyermekjóléti Szolgálat és Központnak (a továbbiakban ECSGYK).

A 2018. március 14-i ülésén fogadta el a Közgyűlés a Pécsi Többcélú Agglomerációs Társulás által fenntartott intézményekben biztosított személyes gondoskodást nyújtó szociális és gyermekjóléti ellátások térítési díjairól szóló 11/2018. (lll.20.) önkormányzati rendeletét (továbbiakban: Ör.).

Az Ör. módosítása szükséges, melyet Pécs Megyei Jogú Város Közgyűlése 2020. március 10-én tárgyal, és azokat az önköltségi összegeket és térítési díjakat határozza meg, melyről a Tisztelt Tanács ezen előterjesztés határozatával dönt.

A Gyvt. 146. §-a alapján a gyermekek napközbeni ellátásáért és a gyermekek átmenti gondozásáért térítési díjat kell fizetni.

A Gyvt. 147. §-a alapján a személyes gondoskodást nyújtó gyermekjóléti alapellátások intézményi térítési díja a szolgáltatási önköltség és a központi költségvetésről szóló törvényben biztosított támogatás különbözete.

A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A fenntartó az intézményi térítési díjat a kiszámított térítési díjnál alacsonyabb összegben is meghatározhatja.

Az Szt. 115. § (1) bekezdése szerint, az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemek szolgáltatásonkénti közvetlen költségeinek arányában történő megosztásával.

Az intézmények és a Költségvetési és Közgazdasági Főosztály a törvény szabályainak megfelelően kiszámították valamennyi szociális ellátás önköltségét, gyermekjóléti ellátások esetében az ellátás önköltségét, majd ezután annak a normatívához viszonyított különbözetét.

A rendelet-tervezet szerint az idei évben az ECSGYK vonatkozásában a gyermekek átmeneti otthonában nyújtott ellátás esetében térítési díj emelés nem történne az előző évihez képest, csak a szolgáltatási önköltség meghatározására került sor.

Az INSZI az étkeztetés és a nappali ellátáshoz kapcsolódó élelmezés esetében diétás étkezés térítési díjat vezetne be, melyet 910,-Ft összegben állapítana meg. A diétás élelmezés bevezetése célszerű, mivel eddig ilyen típusú térítési díj nem szerepelt a rendeletben, holott magas azon ellátottak száma, akik diétás élelmezést igényelnek.

Ennek megfelelően a rendelet 5. § (1) bekezdése új c) ponttal, a 7. § (1) bekezdése új g) ponttal és a (2) bekezdés új c) ponttal egészülne ki, mely az alábbiak szerint szólna:

„diétás étkeztetés térítési díja 910,-Ft”

Egy esetben történne térítési díj emelés. Az étkezés házhoz szállítása az eddigi 125,-Ft helyett 220,-Ft lenne, melynek indoka a gépkocsival történő szállítás magas költsége.

A rendeletben a 6. § (1) -e szerint a házi segítségnyújtás térítési díját az INSZI-ben hivatásos gondozóval, illetve tiszteletdíjas gondozóval látták el.

A tiszteletdíjas gondozóval történő házi segítségnyújtás nem megoldható már, így annak rendeletből való törlése indokolt. A házi segítségnyújtás térítési díja nem emelkedett a tavalyihoz képest.

A PKSZAK családi bölcsődéiben a térítési díj átlagosan 10 %-kal emelkedik, melynek oka a vásárolt élelmezés költségének növekedése. A szociális alapszolgáltatások – szociális étkeztetés, házi segítségnyújtás, idősek/demensek nappali ellátása, jelzőrendszeres házi segítségnyújtás – esetében a Társulás nem tervez térítési díj emelést. Az étkeztetés térítési díja 650,- Ft mely összhangban van a 6. mellékletben meghatározott 650,-Ft -tal.

A szociálisan nem rászoruló személyek a PKSZAK-ban a jelzőrendszeres házi segítségnyújtás szolgáltatást önköltségi áron vehetik igénybe, mely 2019. évhez képest 10 Ft-tal emelkedik, 135,-Ft helyett 145,- Ft lesz.

A rendelet-tervezet 1. és 2. melléklete az önköltségi összegeket, illetve a kiszámított intézményi térítési díj összegeket tartalmazza.

A személyi térítési díjak kiszámításához a rendelet-tervezet 4. és 5. melléklete nyújt segítséget, mely a személyi térítési díj kategóriákat jövedelem alapján határozza meg az INSZI és a PKSZAK vonatkozásában.

Az előterjesztést a Pénzügyi és Ügyrendi Bizottság ugyanezen napon tárgyalja, melynek eredményéről a Tanács tagjait szóban tájékoztatom.

Kérem a Tisztelt Társulási Tanácsot, hogy a határozatban és a rendelet-tervezetben szereplő önköltségi és térítési díj összegeket szíveskedjék megállapítani.

Pécs, 2020. február 28.

Pfeffer József

elnök